**OBRAZAC**

|  |  |
| --- | --- |
| IZVJEŠTAJ O SPROVEDENOJ ANALIZI PROCJENE UTICAJA PROPISA | |
| PREDLAGAČ PROPISA | **MINISTARSTVO VANJSKIH POLOVA** |
| NAZIV PROPISA | **Nacrt zakona o međunarodnoj razvojnoj saradnji i međunarodnoj humanitarnoj pomoći** |
| 1. Definisanje problema   * Koje probleme treba da riješi predloženi akt? * Koji su uzroci problema? * Koje su posljedice problema? * Koji su subjekti oštećeni, na koji način i u kojoj mjeri? * Kako bi problem evoluirao bez promjene propisa (“status quo” opcija)? | |
| * Koje probleme treba da riješi predloženi akt?   U skladu sa zahtjevima iz pregovaračkog procesa sa EU, u okviru poglavlja 30 – Vanjski odnosi, Crna Gora se obavezala da uspostavi sistem razvojne saradnje i humanitarne pomoći. Iako je poglavlje 30 - Vanjski odnosi privremeno zatvoreno Crna Gora kontinuirano sprovodi sve aktivnosti koje proizilaze iz pregovora, između ostalog i uspostavljanje sistema međunarodne razvojne saradnje i humanitarne pomoći. Crna Gora je 2018. godine donijela Zakon o međunarodnoj razvojnoj saradnji i upućivanju međunarodne humanitarne pomoći, čime se našla u dualnoj pozicji, pa je u isto vrijeme primalac i zemlja donator.  Prema članovima 208-211 i 214 Lisabonskog ugovora, kao i smjernicama OECD-a, razvojna saradnja se definiše kao skup ekonomskih, finansijskih i tehničkih mjera, uključujući finansijsku pomoć, namijenjenih unapređenju ekonomskog i socijalnog razvoja zemalja u razvoju. Sa druge strane, humanitarna pomoć (koja je dio zvanične razvojne pomoći - Official Development Assistance - ODA) kategoriše se kao kratkoročna pomoć za spašavanje života, smanjenje ljudske patnje i očuvanje čovjekovog dostojanstva i namijenjena je više stanovništvu nego državama, uz poštovanje principa humanosti, nepristrasnosti, neutralnosti i nezavisnosti.  Postojećim zakonskim rješenjem je centralizovana oblast razvojne saradnje i humanitarne pomoći, odnosno koordinator je Ministarstvo vanjskih poslova. Sagledavajući metodologiju OECD i obuhvat razvojne saradnje i humanitarne pomoći, u praksi ostali resori učestvuju i pružaju razvojnu i humanitarnu pomoć drugim zemljama, te je intencija da izmjenom važećeg Zakona bude usklađena normativa s uspostavljenom praksom.   * Koji su uzroci problema?   Uzroci problema su nemogućnost adekvatne implementacije važećeg Zakona, s obzirom da je centralizovan sistem razvojne saradnje i humanitarne pomoći, odnosno u nadležnosti Ministarstva vanjskih poslova, dok je u praksi drugačija situacija. Npr. Ministarstvo unutrašnjih poslova koordinira upućivanje humanitarne pomoći na osnovu zaključenih bilateralnih sporazuma, kao i preko mehanizama EU i NATO, dok je važećim Zakonom propisano da na predlog Ministarstva vanjskih poslova Vlada donosi Odluku o upućivanju humanitarne pomoći. Uočivši izazove u implementaciji važećeg Zakona, Ministarstvo vanjskih poslova je iniciralo izmjene istog.   * Koji su subjekti oštećeni, na koji način i u kojoj mjeri?   Shodno obrazloženim smjernicama OECD, a prema metodologiji OECD, službena razvojna pomoć obuhvata razne kategorije troškova koje državne institucije već opredjeljuju u okviru svojih budžeta (npr. obračun dijela kontribucija određenim međunarodnim organizacijama, obračun za upućivanje ekspertske pomoći, održavanje seminara/radionica/ljetnjih škola, upućivanje spasilačkih ekipa u zemlje pogođene prirodnom nepogovodom idr.). Naime, obračun službene razvojne pomoći nije moguće realizovati bez učešća ostalih državnih institucija i dostavljanja podataka o istom, kako bi Ministarstvo vanjskih poslova moglo da vodi adekvatnu evidenciju. Takođe, u upućivanju razvojne i humanitarne pomoći već učestvuju državne institucije, te centralizovanje sistema je dovelo do situacije koja ne odgovara faktičkom stanju. Upravo iz tih razloga, neophodno je decentralizovanje sistema razvojne saradnje i humanitarne pomoći.   * Kako bi problem evoluirao bez promjene propisa (“status quo” opcija)?   Predstavnik Ministarstva vanjskih poslova je član Radne grupe za pregovaračko poglavlje 30 – Vanjski odnosi. Na redovnoj osnovi i učestvuje u pripremi Priloga izvještaju Evropskoj komisiji, te prilikom objedinjavanja podataka, potrebno je da državne institucije prepoznaju šta se po metodologiji OECD obračunava kao službena razvojna pomoć. Izmjenom Zakona i decentralizovanjem sistema razvojne i humanitarne pomoći, podjednako učestvuju državne institucije i jača svijest o ovoj oblasti.  U slučaju da se ne izmijeni važeći Zakon, Crna Gora bi nakon pristupanja EU imala dodatne probleme u implementaciji važećeg Zakona, imajući u vidu da članstvom Crne Gore u EU, obaveze u ovoj oblasti se povećavaju. Konkreti problemi već suidentifikovani prilikom upućivanja humanitarne pomoći, s obzirom da je MUP – Direktorat za zaštitu i spašavanje kontakt tačka za saradnju, kao i koordinaciju međunarodne pomoći u okviru Mehanizma Unije za civilnu zaštitu (veoma značajna saradnja sa Centrom za koordinaciju odgovora na vanredne situacije – ERCC) i NATO Evroatlantskog centra za koordinaciju odgovora na katastrofe (EADRCC). Takođe, prema važećim bilateralnim sporazumima, a na poziv zemlje pogođene priprodnom nepogodom, MUP upućuje humanitarnu pomoć. Dok, prema važećem Zakonu za koordinaciju upućivanja humanitarne pomoći je nadležno MVP. Nadalje, u dijelu razvojne saradnje, potrebno je da državni organ koji upućuje službenu razvojnu pomoć partnerskoj zemlji kroz konkretan projekat, bude zadužen za upućivanje predloga Vladi, kao i evaluaciju i monitoring projekta koji bi se realizovao u partnerskoj zemlji, uz mišljenje MVP. Prema važećem Zakonu, upućivanje službene razvojne pomoći je u isključivoj nadležnosti MVP, a faktički već ostali državni organi učestvuju u pružanju razvojne pomoći (kao npr. prenos znanja u oblasti evropskih integracija drugim državama kandidatima za članstvo, a dnevnice i dio bruto zarade za dane prenosa iskustva se obračunavaju kao razvojna pomoć). | |
| 2. Ciljevi   * Koji ciljevi se postižu predloženim propisom? * Navesti usklađenost ovih ciljeva sa postojećim strategijama ili programima Vlade, ako je primjenljivo. | |
| * Koji se ciljevi postižu predloženim propisom?   Crna Gora kao aspirant za članstvo u EU je dužna da ispunjava obaveze iz pregovaračkog procesa. Obaveze u ovoj oblasti koje EU očekuje da države kandidati ispunjavaju u pregovaračkom procesu su: usklađivanje zakonodavstva (soft acquis koji reguliše ovu oblast) i uspostavljanje mehanizma pomoću kojeg se može pratiti primjena. Takođe, prioriteti u ovoj oblasti se usklađuju sa Ciljevima za održivog razvoja Ujedinjenih nacija, koji su predviđeni Agendom za održivi razvoj do 2030.godine i Nacionalnom strategijom održivog razvoja do 2030.   * Navesti usklađenost ovih ciljeva sa postojećim strategijama ili programima Vlade, ako je primjenljivo.   Programom rada Vlade za 2023. godinu je definisano da će u IV kvartalu Vlada utvrditi Predlog zakona o međunarodnoj razvojnoj saradnji i međunarodnoj humanitarnoj pomoći. Takođe, Programom pristupanja Crne Gore EU (PPCG) za period 2023-2024 definisano je da će u IV kvartalu 2023. godine Vlada utvrditi Predlog zakona o međunarodnoj razvojnoj saradnji i međunarodnoj humanitarnoj pomoći, a u IV kvartalu 2024. godine da će Zakon biti primjenjivan. | |
| 3. Opcije   * Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa). * Obrazložiti preferiranu opciju? | |
| * Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa).   Tokom pregovaračkog procesa sa EU, a u cilju ispunjavanja obaveza iz poglavlja 30, potrebno je da Crna Gora uspostavi funkcionalan zakonodavni i institucionalni okvir za sprovođenje međunarodne razvojne saradnje i upućivanje međunarodne humanitarne pomoći. Iako je Crna Gora već donijela Zakon u ovoj oblasti 2018. godine, prepoznati su izazovi u implementaciji, tako da je u Izvještaju EK za Crnu Goru za 2022. godinu data preporuka da se usvoje izmjene Zakona o međunarodnoj razvojnoj saradnji i upućivanju međunarodne humanitarne pomoći, Imajući u vidu preporuku EK, neispunjavanje obaveze bi moglo negativno da se odrazi na integracioni put Crne Gore ka EU. Status quo opciju nije moguće razmatrati, jer je EK dala preporuku u Izvještaju za Crnu Goru da se usvoje izmjene Zakona. Imajući u vidu je članstvo u EU vanjskopolitički prioritet Crne Gore, neophodno je ispunjavati obaveze za koje EK daje preporuku. Takođe, PPCG-om 2023-2024, Crna Gora je obavijestila EK da je planirano da Vlada utvrdi Predlog zakona u IV kvartalu 2023. godine, dok je primjena planirana za IV kvartal 2024. godine.   * Obrazložiti preferiranu opciju?   Usvajanjem Zakona o međunarodnoj razvojnoj saradnji i međunarodnoj humanitarnoj pomoći, Crna Gora potvrđuje spremnost da ispunjava obaveze iz pregovaračkog procesa, te da kao zemlja donator, u okviru svojih mogućnosti, pruža službenu razvojnu pomoć zemljama u razvoju i pravovremeno se uključuje u suzbijanje humanitarnih kriza u svijetu zajedno s EU. Utvrđivanjem Predloga zakona o međunarodnoj razvojnoj saradnji i međunarodnoj humanitarnoj pomoći omogućava se uspostavljanje funkcionalnog i decentralizovanog sistema razvojne saradnje i humanitarne pomoći. | |
| 4. Analiza uticaja   * Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne. * Koje troškove će primjena propisa izazvati građanima i privredi (naročito malim i srednjim preduzećima). * Da li pozitivne posljedice donošenja propisa opravdavaju troškove koje će on stvoriti. * Da li se propisom podržava stvaranje novih privrednih subjekata na tržištu i tržišna konkurencija. * Uključiti procjenu administrativnih opterećenja i biznis barijera. | |
| * Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne.   Usvajanjem Zakona o međunarodnoj razvojnoj saradnji i međunarodnoj humanitarnoj pomoći, Crna Gora će potvrditi da ispunjava obaveze iz integracionog procesa i da je posvećena evropskom putu. Evropska komisija je u svom Izvještaju 2022. godine dala preporuku koja se odnosi na usvajanje izmjena i dopuna Zakona o međunarodnoj razvojnoj saradnji i upućivanju međunarodne humanitarne pomoći, a neispunjavanje obaveza iz pregovaračkog procesa se može negativno odraziti na integracioni put. Crna Gora je u obavezi da podržava principe na kojima počiva razvojna politika EU, s ciljem podsticanja razvoja i ostvarivanja ciljeva održivog razvoja (SDGs). Na tim linijama, potrebno je da Crna Gora kao donator uspostavi funkcionalan pravni i institucionalni okvir, te da razvije sopstvenu razvojnu politiku i metodologiju procjene efektivnosti distribucije humanitarne i razvojne pomoći, baziranoj na opšteprihvaćenoj metodologiji OECD/ODA.   * Koje troškove će primjena propisa izazvati građanima i privredi (naročito malim i srednjim preduzećima).   Prema definiciji OECD službena razvojna pomoć se finansira jedino i isključivo iz državnog budžeta. Promjena propisa ne podrazumijeva direktno opterećenje građanima i privredi, s obzirom da će se sredstva za ovu oblast planirati prilikom pripremanja Zakona o budžetu.   * Da li pozitivne posljedice donošenja propisa opravdavaju troškove koje će on stvoriti.   Imajući u vidu da se Crna Gora već obavezala na izdvajanja za razvojnu i humanitarnu pomoć važećim Zakonom, usvajanjem Zakona o međunarodnoj razvojnoj saradnji i međunarodnoj humanitarnoj pomoći, Crna Gora ispunjava preporuku Evropske komisije i samim tim obavezu iz pregovaračkog procesa.   * Da li se propisom podržava stvaranje novih privrednih subjekata na tržištu i tržišna konkurencija.   Propis ne obuhvata stvaranje novih privrednih subjekata na tržištu i tržišnu konkurenciju. | |
| 5. Procjena fiskalnog uticaja   * Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu? * Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti. * Da li implementacijom propisa proizilaze međunarodne finansijske obaveze? Obrazložiti. * Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu? * Da li je usvajanjem propisa predviđeno donošenje podzakonskih akata iz kojih će proisteći finansijske obaveze? * Da li će se implementacijom propisa ostvariti prihod za budžet Crne Gore? * Obrazložiti metodologiju koja je korišćenja prilikom obračuna finansijskih izdataka/prihoda. * Da li su postojali problemi u preciznom obračunu finansijskih izdataka/prihoda? Obrazložiti. * Da li su postojale sugestije Ministarstva finansija na nacrt/predlog propisa? * Da li su dobijene primjedbe uključene u tekst propisa? Obrazložiti. | |
| * Crna Gora ima obavezu da podržava principe na kojima počiva razvojna politika EU, s ciljem podsticanja razvoja i ostvarivanja ciljeva održivog razvoja (SDGs). Na tim linijama, potrebno je da Crna Gora kao donator uspostavi funkcionalan pravni i institucionalni okvir, te da razvije sopstvenu razvojnu politiku i metodologiju procjene efektivnosti distribucije humanitarne i razvojne pomoći, baziranoj na opšteprihvaćenoj metodologiji OECD/ODA. * Evropska unija se zajedno sa svojim državama članicama obavezala na ostvarivanje kolektivnog cilja izdvajanja za službenu razvojnu pomoć u iznosu do 0,7% bruto nacionalnog dohotka (BND) do 2030. Države članice koje su EU pristupile nakon 2004, obavezale su se na podizanje izdvajanja iz nacionalnog budžeta za službenu razvojnu pomoć u pomenutom periodu, u visini do 0,33% BND-a (GNI). Prema raspoloživim podacima, većina „mladih“ donatora još uvijek nije dostiglo date kriterijume. Pristupanjem EU, izdvajanja Crne Gore za razvojnu i humanitarnu pomoć do 2030. godine bi trebala da budu do 0,33% BND-a. U dizajniranju razvojnih programa, Crna Gora treba da se vodi, pored individualne, i kolektivnom obavezom usvojenom na nivou EU da se izdvaja 0,15-0,20% ukupnog BND (GNI) za manje razvijene zemlje (LDCs). Važno je istaći da je u pitanju „meko pravo“ EU, te da je na članicama EU na koji način i kojim zemljama u razvoju će upućivati službenu razvojnu pomoć. * Usvajanjem Zakona o međunarodnoj razvojnoj saradnji i upućivanju međunarodne humanitarne pomoći („Sl. list CG“, br. 038/18 od 13.06.2018), Crna Gora se našla u dualnoj poziciji – zemlja primalac razvojne pomoći i zemlja donator. Imajući u vidu preporuke Evropske komisije i uočene izazove u implementaciji važećeg Zakona, Ministarstvo vanjskih poslova je iniciralo izmjenu važećeg Zakona, radi uspostavljanja funkcionalnog i decentralizovanog sistema razvojne saradnje i humanitarne pomoći. Međuresorska radna grupa, u čijem radu su učestvovali predstavnici državnih organa, pripremila je Nacrt zakona o međunarodnoj razvojnoj saradnji i međunarodnoj humanitarnoj pomoći. * U ovoj fazi pregovaračkog procesa, Crna Gora treba da pripremi sistem na obaveze koje nas oćekuju ulaskom u EU. Shodno navedenom, Crna Gora mora da ispuni dva uslova, a to su da se za službenu razvojnu pomoć koriste sredstva iz državnog budžeta i da programi treba da budu usmjereni zemljama u razvoju, koje su kao takve prepoznate na listi Organizacije za ekonomsku saradnju i razvoj (OECD). Izdvajanja bi obuhvatala sredstva za Evropski razvojni fond, čiji iznos će biti pregovaran nakon pristupanja Crne Gore Evropskoj uniji, zatim, dio kontribucija određenim međunarodnim organizacijama, pružanje ekspertske pomoći, upućivanje humanitarne pomoći, kao i ostale kategorije shodno metodologiji OECD. * Crna Gora će službeno postati zemlja donator kad prestane biti zemlja primalac razvojne pomoći, tj. kada više ne bude na OECD-ovoj DAC listi. Ovaj proces se odvija paralelno sa procesom pristupanja EU, tako je Hrvatska uklonjena sa OECD liste 2011. godine, a postala članica EU 2013. godine. Finansijska sredstva za službenu razvoju pomoć (ODA) Crne Gore zemljama u razvoju za sada se još uvijek planiraju samo u budžetu MVP, a prema metodologiji OECD službena razvojna pomoć obuhvata razne kategorije troškova koje državne institucije već imaju u okviru svojih budžeta (npr. obračun dijela kontribucija određenim međunarodnim organizacijama, obračun za upućivanje ekspertske pomoći, održavanje seminara/radionica/ljetnjih škola, upućivanje spasilačkih ekipa u zemlje pogođene prirodnom nepogovodom idr.). * Nacrtom zakona o međunarodnoj razvojnoj saradnji i međunarodnoj humanitarnoj pomoći je definisan osnov za sprovođenje i upućivanje međunarodne razvojne i humanitarne pomoći. Odredbama Nacrta zakona je propisano da je za svako upućivanje međunarodne razvojne i humanitarne pomoći potrebna procjena okvirne visine budžetskih sredstava koja se opredjeljuju za tu namjenu. * Članovima 15 i 16 Nacrta zakona o međunarodnoj razvojnoj saradnji i međunarodnoj humanitarnoj pomoći se definišu izvori finansiranja međunarodne razvojne saradnje i humanitarne pomoći, kao što je propisano članovima 16 i 17 važećeg Zakona o međunarodnoj razvojnoj saradnji i upućivanju međunarodne humanitarne pomoći. Način na koji se planiraju finansijska sredstva za međunarodnu razvojnu saradnju i humanitarnu pomoć, kao i u uporednoj praksi država članica EU, nije predmet ovog Zakona, već se definišu tokom pripremanja Zakona o budžetu. Stoga, do članstva u EU, državne institucije u okviru svojih budžeta planiraju sredstva za međunarodnu razvojnu i humanitarnu pomoć. * Nakon obavljenih konsultacija u Sekretarijatu za zakonodavstvo, Nacrt zakona će biti upućen na javnu raspravu, te nakon toga Evropskoj komisiji na mišljenje. Nakon pribavljanja mišljenja EK, biće nastavljena dalja procedura kako bi Vlada utvrdila Predlog zakona. | |
| 6. Konsultacije zainteresovanih strana   * Naznačiti da li je korišćena eksterna ekspertska podrška i ako da, kako. * Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije). * Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti. | |
| * Naznačiti da li je korišćena eksterna ekspertska podrška i ako da, kako. * Ministarstvo vanjskih poslova koordinira proces izmjene Zakona, te je u saradnji sa Njemačkom razvojnom agencijom (GIZ) obezbijedilo ekspertsku pomoć Republike Hrvatske. Posjete hrvatskih eksperata realizovane su 2021. godine u periodu 26-27. aprila, 31. maja-1. juna, kao i 15-17. novembra, tokom kojih su održani sastanci Međuresorne radne grupe. Takođe, sastanak Međuresorne radne grupe je održan 6. decembra, tokom kog su razmatrani komentari predstavnika nadležnih resora na Nacrt zakona i data obrazloženja hrvatskih eksperata. * Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije).   Tokom pripreme Nacrta zakona, na organizovanim sastancima razmatrana su mišljenja i sugestije imenovanih predstavnika ministarstava, Skuštine, Generalnog sekretarijata Vlade, Uprave za ljudske resurse, Uprave za statistiku, Centralne banke Crne Gore, Privredne komore Crne gore, Zajednice opština i Crvenog krsta Crne Gore, koji su učestvovali u radu Međuresorne radne grupe. Na Nacrt zakona mišljenja su zvaničnim putem dostavili Generalni sekretarijat Vlade, Ministarstvo finansija, Ministarstvo unutrašnjih poslova, Ministarstvo ekonomskog razvoja i turizma, Ministarstvo ekologije, prostornog planiranja i urbanizma, Ministartvo kulture i medija, i Ministarstvo javne uprave, a takođe, obavljene su konsultacije i pribavljeno mišljenje Sekretarijata za zakonodavstvo prije upućivanja Nacrta zakona o međunarodnoj razvojnoj saradnji i međunarodnoj humanitarnoj pomoći na javnu raspravu.   * Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti.   Sugestije i komentari državnih organa koji su dostavljeni zvaničnim putem Ministarstvu vanjskih poslova su prihvaćeni i inkorporirani u Nacrt zakona. Nakon javne rasprave, Nacrt zakona će biti upućen Evropskoj komisiji na mišljenje, a nakon pribavljanja mišljenja Evropske komisije, pristupiće se pripremi Predloga zakona.  Programom rada Vlade Crne Gore za 2023. godinu planirano je utvrđivanje Predloga zakona o međunarodnoj razvojnoj saradnji i međunarodnoj humanitarnoj pomoći u IV kvartalu 2023. godine. | |
| 7. Monitoring i evaluacija   * Koje su potencijalne prepreke za implementaciju propisa? * Koje će mjere biti preduzete tokom primjene propisa da bi se ispunili ciljevi? * Koji su glavni indikatori prema kojima će se mjeriti ispunjenje ciljeva? * Ko će biti zadužen za sprovođenje monitoringa i evaluacije primjene propisa? | |
| * Koje su potencijalne prepreke za implementaciju propisa?   Nacrtom zakona je decentralizovan sistem razvojne saradnje i humanitarne pomoći, s obzirom da državni organi i organi lokalne samouprave, kao i ostali subjekti pružaju službenu razvojnu pomoć zemljama u razvoju. Potencijalnu prepreku može da predstavlja obračun službene razvojne pomoći i humanitarne pomoći po metodologiji OECD. S tim u vezi, potrebno je da institucijama bude obrazloženo šta sve podrazumijeva službena razvojna pomoć partnerskim zemljama, kao i da redovno i pravovremeno izvještavaju Ministarstvo vanjskih poslova o sprovedenoj/upućenoj razvojnoj i humanitarnoj pomoći, kako bi se adekvatno vodila evidencija.   * Koji su glavni indikatori prema kojima će se mjeriti ispunjenje ciljeva?   Ključni indikator su izdvajanja iz nacionalnog budžeta za službenu razvojnu pomoć, u visini do 0,33% BND-a (GNI). Na godišnjem nivou bi trebao da se vrši obračun, o kom se u ovoj fazi izvještava kroz Prilog izvještaju EK za pregovaračko poglavlje 30. U dizajniranju razvojnih programa, Crna Gora treba da se vodi, pored individualne, i kolektivnom obavezom usvojenom na nivou EU da se izdvaja 0,15-0,20% ukupnog BND (GNI) za manje razvijene zemlje (LDCs). Važno je istaći da je u pitanju „meko pravo“ EU, te da je na članicama EU na koji način i kojim zemljama u razvoju će upućivati službenu razvojnu pomoć. Takođe, prema raspoloživim podacima, većina „mladih“ donatora još uvijek ne uspijeva da dostigne 0,33% BND (GNI).   * Ko će biti zadužen za sprovođenje monitoringa i evaluacije primjene propisa?   Nacrtom zakona je propisano da organi, na čiji predlog se sprovodi međunarodna razvojna saradnja, odnosno upućuje međunarodna humanitarna pomoć, nadležni su za implementaciju, evaluaciju i monitoring.   * Za monitoring primjene propisa je zaduženo Ministarstvo vanjskih poslova. | |